Ford hoiatab stagneeruva või isegi langeva müügi eest koduturul USAs. Foto: EPA
Autotööstuses on praegu omapärane aeg - USA autoturg on tõenäoliselt saavutanud tipu, Euroopa üritab longates kriisieelsesse aega jõuda ning Hiina kasvu suhtes on teatud küsitavused. Viskame pilgu peale, mis seisus on USA ja Saksamaa turud ja sealsed suured autotootjad.
Ameerika Ühendriikide autoturg on mühinal kasvanud viimased kuus aastat ja tõusnud tagasi kriisieelse ajastu müüginumbriteni. Juulis müüdi 1,52 miljonit autot (kasv 0,7% võrreldes 2015. aastaga), mis teeb aastaseks müügitempoks 17,9 miljonit autot. Autotööstus ja analüütikud vaatavad just seda viimast numbrit.
Ometi otsustas Ford juuli viimasel nädalal hoiatada investoreid ja analüütikuid, et USA autoturg on jõudnud selle tsükli tippu ning selle aasta teises pooles peaks müük kahanema. 2017. aasta tuleb Fordi hinnangul tõenäoliselt nõrgem kui tänavu. Uudise peale kukkus Fordi aktsia 8%, mis oli autotootja viimase viie aasta halvim päev börsil.
FordHiinaMasinatööstusMetallitööstusSaksamaaTööstusUSA